[pic] | COMISIA EUROPEANĂ |

Bruxelles, 7.3.2011

COM(2011) 72 final

2011/0046 (NLE)

Propunere de

DECIZIE A CONSILIULUI

privind Programul-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013) {COM(2011) 71 final}{COM(2011) 73 final}{COM(2011) 74 final}{SEC(2011) 204 final}

EXPUNERE DE MOTIVE

1. CONTEXTUL PROPUNERII

1.1 Motivele și obiectivele propunerii

Tratatul Euratom limitează la 5 ani durata programelor de cercetare în domeniul nuclear. Legislația în vigoare expiră la sfârșitul anului 2011. Propunerea care însoțește prezenta expunere de motive se referă la adoptarea unei decizii a Consiliului privind Programul-cadru al Euratom pentru perioada 2012-2013.

Programul-cadru al Euratom vizează activități de cercetare în domeniul energiei nucleare (fuziune și fisiune) și al protecției împotriva radiațiilor. Acesta stabilește bugetul total pentru acțiuni directe și indirecte, prevede obiectivele pentru activitățile de cercetare și dezvoltare și precizează instrumentele pentru finanțarea acestora. Obiectivele științifice detaliate se stabilesc în cadrul programelor specifice.

Scopul principal al propunerii este de a asigura continuarea activităților de cercetare și de formare finanțate din fonduri UE în domeniul științei și al tehnologiilor nucleare în perioada 2012-2013, menținându-se astfel programele eficiente și eficace care joacă în prezent rolul de catalizator și de coordonare a activităților desfășurate în statele membre în vederea maximizării valorii adăugate europene.

De exemplu, Programului-cadru al Euratom îi revine un rol crucial, dacă Europa dorește să obțină o rentabilitate maximă a investiției în ITER, care a intrat în prezent în faza de construcție și se bazează pe continuarea finanțării prin programul UE de cercetare pentru energia de fuziune.

De asemenea, cercetarea cofinanțată de Euratom are un rol important în consolidarea securității, eficienței utilizării resurselor și rentabilității în domeniul fisiunii nucleare și al celorlalte utilizări ale radiațiilor în industrie și medicină. Unele dintre proiectele de cercetare au un rol inițiator cheie în recent lansata Inițiativă europeană industrială în domeniul energiei nucleare sustenabile ( European Sustainable Nuclear Industrial Initiative - ESNII), una dintre cele șase inițiative europene industriale lansate în cadrul Planului strategic european privind tehnologiile energetice (Planul SET) în 2010.

Propunerile pentru Programul-cadru al Euratom sunt în mod clar legate de obiectivele strategiilor Europa 2020 și Energie 2020. Programul va contribui la inițiativa emblematică „O Uniune a inovării” prin sprijinirea cercetării precomerciale și prin facilitarea procesului de transfer tehnologic între mediul academic și întreprinderi, precum și la inițiativa emblematică „O Europă eficientă din punctul de vedere al utilizării resurselor” prin îmbunătățirea semnificativă a caracterului sustenabil global al energiei nucleare. Prin punerea accentului pe formare în toate activitățile sale, prin stimularea competitivității în sectorul nuclear actual și prin crearea unui nou sector tehnologic de vârf, acela al energiei de fuziune, programul Euratom va conduce la creștere și la crearea de noi locuri de muncă într-o gamă largă de discipline.

Propunerile pentru Programul-cadru al Euratom sunt o concretizare a concluziilor Consiliului din 4 februarie 2011, care prevăd că UE și statele membre vor promova investițiile în energia din surse regenerabile, în tehnologiile sigure și sustenabile cu emisii reduse de carbon și se vor concentra pe implementarea priorităților tehnologice stabilite în planul SET. Atât fisiunea, cât și fuziunea nucleară sunt identificate în planul SET ca fiind tehnologii energetice pe care Europa trebuie să le mențină, să le dezvolte și să le aplice în scopul atingerii obiectivelor sale energetice pe termen scurt și lung.

Propunerile pentru Programul-cadru al Euratom (2012-2013) iau în considerare procesul de simplificare, lansat de Comisie în 2010, care va face programele de cercetare actuale și viitoare mai atractive și mai accesibile pentru cei mai buni cercetători și întreprinderile cele mai inovatoare. Măsurile de simplificare pentru Programul-cadru al Euratom (2012-2013) se vor aplica prin Decizia Comisiei C(2011)174 din 24 ianuarie 2011.

1.2 Bugetul Programului-cadru al Euratom (2012-2013) (inclusiv ITER)

Propunerile pentru Programul-cadru Euratom (2012-2013) creează cadrul general pentru activitățile de cercetare în domeniul nuclear, precum și bugetul corespunzător. Proiectul de buget prevăzut inițial pentru cercetarea nucleară în cadrul financiar multianual pentru perioada 2007-2013 este însă insuficient din cauza creșterii substanțiale a costurilor proiectului ITER.

Creșterea costurilor proiectului ITER a făcut obiectul unei evaluări aprofundate în comunicarea Comisiei „Situația ITER și posibilități de evoluție”[1]. Dacă nu s-ar lua nicio decizie privind creșterea bugetului ITER, contribuția Euratom la ITER ar fi limitată la creditele prevăzute în acest scop în cadrul financiar, ceea ce, în consecință, ar însemna că Euratom ar fi împiedicat să își îndeplinească obligațiile legale care îi revin în temeiul acordului ITER.

În concluziile sale din 12 iulie 2010, Consiliul și-a reafirmat angajamentul față de ITER, a confirmat necesitățile financiare crescute ale acestuia și a stabilit un număr de orientări privind limitarea și gestionarea costurilor. Consiliul a convenit asupra unei limite de 6,6 miliarde EUR (valoare 2008) a contribuției europene la faza de construcție a ITER până în 2020. Aceasta include 1,4 miliarde EUR pe perioada 2012-2013. Totodată, Consiliul a mandatat Comisia să sprijine adoptarea bazei de referință pentru ITER, care a condus la propunerea Comisiei de modificare a cadrului financiar multianual pentru a răspunde necesităților de finanțare suplimentare ale ITER[2].

Baza de referință pentru ITER a fost adoptată la reuniunea extraordinară a Consiliului ITER din 28 iulie 2010. Sprijinul Euratom a fost acordat ad referendum . Parlamentul European și Consiliul nu au adoptat încă modificările propuse de Comisie.

Ca urmare a propunerii Comisiei de modificare a cadrului financiar multianual, Consiliul a ajuns la un acord în luna noiembrie 2010 cu privire la utilizarea marjei existente în bugetul pe anul 2010 și redistribuirea în interiorul cadrului financiar multianual și al celui de-al șaptelea Program-cadru de cercetare al UE pentru acoperirea necesităților suplimentare ale ITER la un nivel de 1,3 miliarde EUR, adică cu 100 de milioane EUR mai puțin decât necesitățile de 1,4 miliarde EUR confirmate de concluziile Consiliului din 12 iulie 2010. Reducerea de 100 de milioane EUR pentru perioada 2012-2013 nu contrazice și nici nu anulează angajamentul Consiliului privind o contribuție europeană globală la costurile de construcție ale ITER la nivelul de 6,6 miliarde EUR.

În contextul procedurii de conciliere pentru bugetul 2011 și al discuției conexe privind instrumentul de flexibilitate, autoritatea bugetară nu a încheiat niciun acord cu privire la o finanțare europeană suplimentară pentru ITER. Astfel, o decizie în această privință, pe baza propunerii Comisiei[3] va trebui luată cât mai curând posibil în cursul anului 2011.

Comisia propune ca, în aceste condiții, procesul legislativ privind propunerile pentru Programul-cadru al Euratom (2012-2013) să se desfășoare în paralel cu discuția în curs privind bugetul ITER și bugetul pe anul 2012. Ajungerea la un acord privind finanțarea suplimentară va permite adoptarea rapidă a programului de cercetare al Euratom în 2011, o decizie care va fi importantă din perspectiva menținerii sprijinului pentru exploatarea instalațiilor nucleare cum ar fi JET, precum și pentru acțiunile directe ale JRC.

1.3 Cuprinsul Programului-cadru al Euratom (2012-2013)

Prezentul program-cadru face parte dintr-un pachet legislativ care conține propuneri de decizii pentru programul-cadru însuși, două programe specifice (pentru acțiuni directe și pentru acțiuni indirecte), precum și normele de participare. Programul-cadru prezintă obiectivele științifice și tehnologice ale activităților de cercetare și stabilește normele corespunzătoare de participare a organizațiilor de cercetare, a universităților și a întreprinderilor. El va cuprinde construcția ITER, programul aferent de cercetare în domeniul energiei de fuziune, activitățile de cercetare în domeniul fisiunii și al protecției împotriva radiațiilor, precum și acțiunile directe ale JRC în domeniul securității nucleare și al protecției fizice și radiologice a materialelor nucleare.

Programul-cadru al Euratom (2012-2013) conține, în mare, aceleași obiective științifice, tehnice și strategice și utilizează aceleași scheme de finanțare ca și cel de-al șaptelea Program-cadru al Euratom (2007-2011), aflat în vigoare. Cu toate acestea, programul a evoluat în ultimii cinci ani și trebuie luate în considerare rezultatele cercetărilor recente, precum și noul context politic și peisajul cercetării din Europa. Din punct de vedere al politicilor, evoluția cea mai semnificativă a fost adoptarea și aprobarea? planului SET ca parte a unei abordări complexe privind soluționarea viitoarelor provocări energetice.

Obiectivele de ansamblu ale Programului-cadru al Euratom pentru perioada 2012-2013 sunt:

- în domeniul energiei de fuziune, dezvoltarea unei tehnologii care să ofere o sursă de energie sigură, sustenabilă, ecologică și viabilă din punct de vedere economic;

- în domeniul fisiunii nucleare și al protecției împotriva radiațiilor, consolidarea securității, a eficienței utilizării resurselor și a rentabilității fisiunii nucleare și a celorlalte utilizări ale radiațiilor în industrie și medicină, precum și consolidarea protecției fizice și radiologice (garanții nucleare, neproliferare, combaterea traficului ilegal și criminalistica nucleară).

2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

2.1 Consultarea părților interesate

În conformitate cu Tratatul Euratom, Comisia a consultat Comitetul științific și tehnic al Euratom (CST). Propunerea de Program-cadru al Euratom se bazează și pe rezultatele discuțiilor purtate cu Consiliul cu privire la ITER.

2.2 Obținerea și utilizarea expertizei

Pentru a elabora propunerea de Program-cadru al Euratom, Comisia a folosit diverse surse, între care:

- evaluările interimare ale PC7 al Euratom, realizate de grupuri de experți independenți;

- un raport realizat pentru Acordul european pentru dezvoltarea fuziunii (EFDA) în urma unui grup de studiu ad-hoc cu privire la viitorul programului de cercetare și dezvoltare în domeniul fuziunii;

- contribuții ale Consiliului guvernatorilor JRC;

- contribuții primite de la Comitetul științific și tehnic al Euratom (CST) cu privire la extinderea PC7 al Euratom și pregătirea PC8;

- rapoarte precum documente de strategie și agende strategice de cercetare elaborate de platformele tehnologice din domeniul nuclear - Platforma tehnologică pentru energie nucleară sustenabilã (SNETP)[4], Platforma tehnologică pentru implementarea depozitării geologice a deșeurilor (IGDTP)[5] și Inițiativa multidisciplinară europeană privind riscurile de iradiere la doze joase ( Multidisciplinary European Low Dose Initiative - MELODI)[6].

2.3 Evaluarea impactului

În conformitate cu articolul 21 din normele de aplicare a Regulamentului financiar (Regulamentul nr. 2342/2002 al Comisiei), Comisia a realizat o evaluare ex ante. Întrucât prezenta propunere are ca scop continuarea activităților Programului-cadru al Euratom pe perioada 2012-2013 în temeiul acelorași perspective financiare, s-a renunțat la cerința privind realizarea unei evaluări a impactului.

3. ELEMENTELE JURIDICE ALE PROPUNERII

3.2 Temeiul juridic

Temeiul juridic al prezentului program specific este constituit de articolele 1, 2, 4 și 7 din Tratatul Euratom.

3.2 Principiul subsidiarității și al proporționalității

Valoarea adăugată a implicării Euratom în cercetarea nucleară este legată strâns de efecte transfrontaliere și economii de scară, precum și de contribuția la soluționarea eșecurilor de piață. Proiectele Euratom în domeniul fisiunii, al fuziunii și al protecției împotriva radiațiilor pot permite atingerea „masei critice” necesare în cercetare, scăzând riscul comercial și stimulând investițiile private. Totodată, acțiunile Euratom au un rol cheie în transferul peste frontiere al competențelor și cunoștințelor în domeniul nuclear, contribuind la stimularea excelenței în cercetare și inovare prin consolidarea capacităților, a calității și a concurenței pe plan european și îmbunătățind capacitățile umane prin formare, mobilitate și dezvoltarea carierei.

4. IMPLICAȚIILE BUGETARE

„Fișa financiară legislativă” care însoțește prezenta propunere de decizie stabilește implicațiile bugetare și resursele umane și administrative necesare.

2011/0046 (NLE)

Propunere de

DECIZIE A CONSILIULUI

privind Programul-cadru al Comunității Europene a Energiei Atomice pentru activități de cercetare și formare în domeniul nuclear (2012-2013)

CONSILIUL UNIUNII EUROPENE,

având în vedere Tratatul de instituire a Comunității Europene a Energiei Atomice, în special articolul 7,

având în vedere propunerea Comisiei Europene,

având în vedere avizul Parlamentului European[7],

având în vedere avizul Comitetului Economic și Social European[8],

întrucât:

(1) Pentru a promova și asigura creșterea economică și bunăstarea cetățenilor din Europa, este esențial să se depună eforturi concertate la nivel național și european în domeniul cercetării și formării.

(2) Programul-cadru al Comunității Europene a Energiei Atomice pentru activități de cercetare și formare în domeniul nuclear (2012-2013), denumit în continuare „Programul-cadru (2012-2013)”, urmează să completeze alte acțiuni ale Uniunii în domeniul politicii de cercetare, necesare pentru punerea în practică a strategiei Europa 2020 formulate în comunicarea Comisiei din 3 martie 2010 intitulată Europa 2020 – O strategie pentru creștere inteligentă, durabilă și favorabilă incluziunii[9], în special acelea privind educația, formarea, competitivitatea și inovarea, industria, ocuparea forței de muncă și mediul.

(3) Programul-cadru (2012-2013) trebuie să se bazeze pe realizările în direcția creării Spațiului European de Cercetare și a dezvoltării economiei și societății bazate pe cunoaștere în Europa, obținute în contextul celui de-al șaptelea Program-cadru al Comunității adoptat prin Decizia 2006/970/Euratom a Consiliului din 18 decembrie 2006 privind al șaptelea Program-cadru al Comunității Europene a Energiei Atomice (Euratom) pentru activitățile de cercetare și de formare în domeniul nuclear (2007-2011)[10].

(4) Programul-cadru (2012-2013) trebuie să contribuie la punerea în practică a „Uniunii inovării”, una dintre inițiativele emblematice ale strategiei Europa 2020, adoptată prin comunicarea Comisiei din 6 octombrie 2010 intitulată „Inițiativa emblematică a Strategiei Europa 2020 - O Uniune a inovării”[11], prin creșterea concurenței pentru excelența științifică și accelerarea implementării inovațiilor cheie din domeniul energiei nucleare pentru a răspunde provocărilor de natură energetică și climatică.

(5) Politica energetică pentru Europa recunoaște contribuția potențială a energiei nucleare în sfera competitivității, a reducerii emisiilor de CO2 și a securității aprovizionării. Planul strategic european privind tehnologiile energetice (Planul SET) prezentat în comunicarea Comisiei din 22 noiembrie 2007 intitulată „Planul strategic european privind tehnologiile energetice (Planul SET) – Către un viitor cu emisii reduse de carbon”[12] accelerează dezvoltarea unui portofoliu de tehnologii cu emisii reduse de dioxid de carbon. Tehnologiile energeticii nucleare sunt incluse în acest portofoliu, deoarece au cel mai mare potențial de a atinge obiectivele în materie de energie și de combatere a schimbărilor climatice atât pe termen scurt, cât și pe termen lung

(6) Planul SET confirmă că, în domeniul fisiunii nucleare, provocările tehnologice principale pentru atingerea obiectivelor energetice convenite de Uniune pentru 2020 sunt menținerea competitivității în tehnologiile de fisiune și asigurarea unor soluții pe termen lung de gestionare a deșeurilor. Pentru a pune în practică viziunea privind societatea cu emisii reduse de dioxid de carbon la orizontul anului 2050, planul SET mandatează Comunitatea să finalizeze pregătirile pentru demonstrarea unei noi generații („Generația IV”) de reactori de fisiune cu sustenabilitate ridicată. În particular, prin planul SET s-a creat Inițiativa industrială europeană pentru fisiunea nucleară sustenabilă.

(7) În domeniul fuziunii, planul SET recunoaște importanța ITER și necesitatea implicării de timpuriu a industriei în pregătirea acțiunilor de demonstrație. DEMO, o centrală electrică de fuziune „de demonstrație” reprezintă un obiectiv strategic pe termen lung al cercetării în domeniul fuziunii.

(8) La reuniunea din 4 februarie 2011, Consiliul a convenit că UE și statele membre vor promova investițiile în energia din surse regenerabile, în tehnologiile sigure și sustenabile cu emisii reduse de dioxid de carbon și se vor concentra pe implementarea priorităților tehnologice stabilite în planul strategic european privind tehnologiile energetice (Planul SET).

(9) Euratom a creat un program unic și pe deplin integrat în domeniul cercetării de fuziune care și-a asumat un rol de lider la nivel internațional în dezvoltarea fuziunii ca sursă de energie.

(10) Ca urmare a Deciziei Consiliului din 20 decembrie 2005 privind aprobarea aderării Comunității Europene a Energiei Atomice la Acordul cadru de colaborare internațională în domeniul cercetării și dezvoltării sistemelor energetice nucleare din „Generația IV”, la 11 mai 2006, Comunitatea a aderat la acordul cadru al „Forumului Internațional Generația IV” ( Generation IV International Forum - GIF). GIF coordonează cooperarea multilaterală în domeniul cercetării preconceptuale asupra unui număr de sisteme nucleare avansate. Prin urmare, Comunitatea este angajată în cooperarea internațională în acest domeniu, care este, la rândul său, strâns legat de planul SET.

(11) Concluziile Consiliului privind necesitatea de competențe în domeniul nuclear, adoptate la reuniunea desfășurată la 1-2 decembrie 2008, recunosc că este esențial ca în cadrul Comunității să se mențină un nivel înalt de calificare în domeniul nuclear.

(12) În 2010, Comisia a primit rapoartele finale de evaluare externă a punerii în aplicare și a rezultatelor activităților comunitare în cercetarea în domeniul nuclear pe perioada 2007-2009, care tratează atât acțiunile directe, cât și pe cele indirecte.

(13) Realizarea ITER în Europa, în conformitate cu acordul din 21 noiembrie 2006 cu privire la înființarea Organizației Internaționale a Energiei de Fuziune ITER pentru aplicarea în comun a proiectului ITER[13], trebuie să se situeze în centrul activităților de cercetare în domeniul fuziunii din Programul-cadru (2012-2013).

(14) Activitățile comunitare care vor contribui la realizarea ITER, în particular construirea ITER la Cadarache și desfășurarea activităților de cercetare-dezvoltare privind tehnologia ITER pe durata Programului-cadru (2012-2013), vor fi coordonate de Întreprinderea comună europeană pentru ITER și de dezvoltare a energiei prin fuziune (Fuziune pentru energie), în temeiul Deciziei 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe[14].

(15) Activitățile de cercetare finanțate de cel de-al șaptelea Program–cadru trebuie să respecte principiile etice fundamentale, inclusiv cele prevăzute de Carta Drepturilor Fundamentale a Uniunii Europene.

(16) Prezenta decizie trebuie să instituie, pe întreaga durată a Programului-cadru (2012-2013), un pachet financiar care reprezintă referința principală, în sensul punctului 37 din Acordul Interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[15], pentru autoritatea bugetară, pe durata procedurii bugetare anuale .

(17) Centrul Comun de Cercetare („JRC”) trebuie să contribuie la acordarea unui sprijin științific și tehnologic orientat către utilizator pentru elaborarea, dezvoltarea, implementarea și monitorizarea politicilor Uniunii. În această privință, este necesar ca JRC să continue să funcționeze ca un centru de referință independent pentru știință și tehnologie pe teritoriul Uniunii Europene, în domeniile sale de competență specifice.

(18) Dimensiunea internațională și globală a activităților europene de cercetare este importantă în vederea obținerii de avantaje reciproce. Prin urmare, Programul-cadru (2012-2013) trebuie să fie deschis participării țărilor care au încheiat acordurile necesare în acest sens, dar și participării, la nivel de proiecte și pe baza interesului reciproc, a entităților din țări terțe și a organizațiilor internaționale de cooperare științifică.

(19) Programul-cadru (2012-2013) trebuie să contribuie la extinderea Uniunii prin furnizarea de sprijin științific și tehnologic țărilor candidate pentru aplicarea de către acestea a acquis -ului Uniunii și pentru integrarea lor în Spațiul European de Cercetare.

(20) Comunicarea Comisiei din 26 martie 2009 privind neproliferarea nucleară[16] recunoaște rolul JRC în cercetarea și formarea în domeniul protecției fizice și radiologice.

(21) De asemenea, sunt necesare măsuri adecvate pentru a preveni neregulile și fraudele și pentru recuperarea fondurilor pierdute, plătite necuvenit sau utilizate necorespunzător, în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene[17], Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri[18], precum și cu Regulamentul (CE) nr. 1074/1999 al Parlamentului European și al Consiliului din 25 mai 1999 privind investigațiile efectuate de Oficiul European Antifraudă (OLAF)[19].

(22) Comisia a consultat Comitetul științific și tehnic al Euratom,

ADOPTĂ PREZENTA DECIZIE:

Articolul 1

Adoptarea programului-cadru

Se adoptă Programul-cadru multianual pentru activități de cercetare și formare în domeniul nuclear, denumit în continuare „Programul-cadru (2012-2013)”, pentru perioada 1 ianuarie 2012 - 31 decembrie 2013.

Articolul 2

Obiective

1. Obiectivele generale ale Programului-cadru (2012-2013) sunt stabilite la articolul 1 și la articolul 2 litera (a) din tratat și contribuie la crearea „Uniunii inovării” și la construirea Spațiului European de Cercetare.

2. Programul-cadru (2012-2013) cuprinde cercetarea și dezvoltarea tehnologică comunitară, cooperarea internațională, diseminarea informațiilor tehnice, precum și activitățile de valorificare și de formare, care urmează să fie stabilite în două programe specifice.

3. Primul program specific cuprinde următoarele acțiuni indirecte:

(a) cercetarea în domeniul energiei de fuziune, cu obiectivul dezvoltării unei tehnologii care să ofere o sursă de energie sigură, sustenabilă, ecologică și viabilă din punct de vedere economic;

(b) fisiune nucleară și protecție împotriva radiațiilor, cu obiectivul de a se spori eficiența utilizării resurselor, rentabilitatea și, în special, securitatea fisiunii nucleare și a celorlalte utilizări ale radiației în industrie și în medicină.

4. Cel de-al doilea program specific cuprinde activitățile directe de cercetare ale Centrului Comun de Cercetare (JRC) în domeniul securității nucleare și al protecției fizice și radiologice.

5. Obiectivele și liniile generale ale acestor programe specifice sunt stabilite în anexa I.

Articolul 3

Suma maximă și sumele alocate fiecărui program specific

Suma maximă pentru implementarea Programului-cadru (2012-2013) este de 2 560 270 000 EUR. Această sumă se alocă după cum urmează (în EUR):

(a) Pentru programul specific care se va desfășura prin acțiuni indirecte:

- cercetarea în domeniul energiei de fuziune 2 208 809 000;

- fisiunea nucleară și protecția împotriva radiațiilor 118 245 000;

(b) pentru programul specific care se va desfășura prin acțiuni directe:

- activitățile nucleare ale JRC 233 216 000.

Normele detaliate privind participarea financiară comunitară la Programul-cadru (2012-2013) sunt stabilite în anexa II.

Articolul 4

Protejarea intereselor financiare ale Uniunii Europene

În ceea ce privește acțiunile comunitare finanțate în temeiul prezentei decizii, Regulamentele (CE, Euratom) nr. 2988/95 și (CE, Euratom) nr. 2185/96 se aplică în cazul oricărei încălcări a dispozițiilor dreptului Uniunii, inclusiv în cazul încălcării unei obligații contractuale stabilite în temeiul Programului-cadru (2012-2013), care rezultă dintr-o acțiune sau omisiune a unui operator economic, care a cauzat sau ar putea cauza, printr-o cheltuială nejustificată, un prejudiciu bugetului general al Uniunii Europene sau bugetelor gestionate de aceasta.

Articolul 5

Principii etice fundamentale

Toate activitățile de cercetare desfășurate în temeiul Programului-cadru (2012-2013) se desfășoară în conformitate cu principiile etice fundamentale.

Articolul 6

Monitorizare, evaluare și revizuire

1. Comisia monitorizează continuu și sistematic implementarea Programului-cadru (2012-2013) și a programelor specifice ale acestuia și raportează și diseminează în mod periodic rezultatele acestei monitorizări.

2. După încheierea Programului-cadru (2012-2013), Comisia trebuie să realizeze, până la 31 decembrie 2015, o evaluare externă, efectuată de experți independenți, a justificării, implementării și realizărilor acestui program. Comisia transmite concluziile evaluării, însoțite de observațiile sale, Parlamentului European, Consiliului, Comitetului Economic și Social European și Comitetului Regiunilor.

Articolul 7

Intrarea în vigoare

Prezenta decizie intră în vigoare în a treia zi de la data publicării în Jurnalul Oficial al Uniunii Europene .

Adoptată la Bruxelles,

Pentru Consiliu,

Președintele

ANEXA I

OBIECTIVE ȘTIINȚIFICE ȘI TEHNOLOGICE, TEME ȘI ACTIVITĂȚI

INTRODUCERE

Programul-cadru (2012-2013) este structurat în două părți, care corespund acțiunilor „indirecte” privind cercetarea în domeniul energiei de fuziune, fisiunea nucleară și protecția împotriva radiațiilor și, respectiv, activităților „directe” de cercetare ale JRC.

I.A. CERCETAREA ÎN DOMENIUL ENERGIEI DE FUZIUNE

Obiectiv

Dezvoltarea bazei de cunoștințe pentru ITER și realizarea ITER ca principalul pas înainte în direcția creării de prototipuri de reactori pentru centralele electrice care să fie sigure, sustenabile, ecologice și viabile din punct de vedere economic.

Justificare

Fuziunea are potențialul de a aduce peste câteva decenii o contribuție majoră la realizarea unei aprovizionări sustenabile și sigure cu energie electrică pentru Uniunea Europeană. Dezvoltarea cu succes a acesteia ar urma să furnizeze energie sigură, sustenabilă și ecologică. Obiectivul pe termen lung al cercetării europene în domeniul fuziunii, care înglobează toate activitățile legate de fuziune din statele membre și din țările terțe asociate, este realizarea în comun a unor prototipuri de reactori pentru centrale electrice care îndeplinesc aceste cerințe și sunt totodată viabile din punct de vedere economic.

Prioritatea principală a strategiei vizând atingerea obiectivului pe termen lung este construcția ITER (o instalație experimentală majoră care va demonstra fezabilitatea științifică și tehnică a energiei de fuziune), urmată de construirea unei centrale electrice de demonstrație (DEMO). Construirea ITER va fi însoțită de un program concentrat pe sprijinirea cercetării și dezvoltării pentru ITER și a unui număr restrâns de activități vizând tehnologiile și fizica pentru DEMO.

Dimensiunea globală a cercetării și dezvoltării în domeniul fuziunii este concretizată în Acordul cu privire la înființarea Organizației Internaționale a Energiei de Fuziune pentru proiectul ITER și în Acordul dintre guvernul Japoniei și Comunitate privind activitățile din cadrul abordării extinse în domeniul cercetării privind energia de fuziune.

Cooperarea internațională bilaterală se desfășoară și în cadrul a opt acorduri bilaterale de cooperare în domeniul fuziunii în vigoare între Comunitate și țări terțe.

Activități

1. Realizarea ITER

Acest lucru include activitățile destinate realizării în comun a ITER, în special guvernanța Organizației Internaționale ITER și a Întreprinderii comune europene pentru ITER, administrarea și dotarea cu personal, sprijinul general tehnic și administrativ, construirea echipamentelor și instalațiilor și sprijin pentru proiect pe durata construcției.

2. Activități de cercetare și dezvoltare în vederea pregătirii pentru exploatarea ITER

Un program focalizat pe fizică și tehnologie va exploata Joint European Torus (JET) și alte dispozitive de confinare magnetică care prezintă relevanță pentru ITER. Acest program va evalua tehnologiile cheie specifice ITER, va consolida opțiunile proiectului ITER și va pregăti exploatarea acestuia.

3. Activități tehnologice restrânse de pregătire pentru DEMO

Se vor dezvolta în continuare materiale și tehnologii cheie pentru fuziune și se va continua activitatea echipei care pregătește construirea instalației internaționale de iradiere a materialelor de fuziune ( International Fusion Materials Irradiation Facility - IFMIF).

4. Activități de cercetare și dezvoltare pe termen mai lung

Se vor desfășura activități restrânse cu privire la concepte ameliorate de mecanisme de confinare magnetică (concentrate pe pregătirea pentru exploatare a dispozitivului stelarator W7-X) și cu privire la aspecte teoretice și de modelizare menite să conducă la o mai bună înțelegere a plasmelor de fuziune.

5. Resurse umane, educație și formare

În scopul satisfacerii necesităților imediate și pe termen mediu ale ITER, precum și pentru dezvoltarea pe viitor a fuziunii, vor fi aplicate inițiative destinate formării „Generației ITER” sub raportul numărului, evantaiului de competențe și al nivelului ridicat de formare și experiență.

6. Infrastructuri

ITER va fi o nouă infrastructură de cercetare cu o puternică dimensiune europeană.

7. Industria și procesele de transfer tehnologic

Sunt necesare noi structuri organizaționale pentru transferul rapid al inovațiilor rezultate din ITER către industria europeană. Aceasta va reprezenta o sarcină a Forumului pentru inovare industrială în domeniul fuziunii, care va elabora o foaie de parcurs pentru tehnologiile de fuziune și inițiative de dezvoltare a resurselor umane, punând accentul pe inovare și pe potențialul de furnizare a unor noi produse și servicii.

I.B. FISIUNE NUCLEARĂ ȘI PROTECȚIA ÎMPOTRIVA RADIAȚIILOR

Obiectiv

Stabilirea unei baze științifice și tehnice solide pentru a accelera evoluțiile practice în direcția unei gestionări mai sigure a deșeurilor radioactive cu durată lungă de viață, pentru a spori în special securitatea, eficiența utilizării resurselor și rentabilitatea energiei nucleare și a asigura un sistem robust și acceptabil din punct de vedere social pentru protejarea oamenilor și a mediului împotriva efectelor radiației ionizante.

Justificare

Energia nucleară constituie un element important al dezbaterii privind combaterea schimbărilor climatice și reducerea dependenței Europei de energia importată. Tehnologiile nucleare avansate oferă perspectiva unor îmbunătățiri semnificative ale eficienței utilizării resurselor, asigurând în același timp niveluri și mai ridicate de securitate și producând cantități mai reduse de deșeuri decât modelele actuale. Inițiativele europene actuale în acest domeniu intră în sfera Planului strategic european privind tehnologiile energetice (Planul SET), care a fost aprobat de Consiliu și de Parlamentul European, și contribuie totodată la activitățile de colaborare desfășurate cu țări terțe importante în cadrul Forumului Internațional Generația IV (GIF).

De la începutul celui de-al șaptelea Program-cadru al Euratom au fost lansate trei inițiative europene de cooperare majore legate de știința și tehnologiile nucleare. Acestea sunt Platforma tehnologică pentru energie nucleară sustenabilă ( Sustainable Nuclear Energy Technology Platform - SNETP), Platforma tehnologică pentru implementarea depozitării geologice a deșeurilor ( Implementing Geological Disposal Technology Platform - IGDTP) și Inițiativa multidisciplinară europeană privind riscurile de iradiere la doze joase ( Multidisciplinary European Low-Dose Initiative – MELODI). Activitățile SNETP și IGDTP corespund îndeaproape priorităților planului SET, iar un nucleu de organizații participante la SNETP răspund de implementarea ESNII, Inițiativa industrială europeană pentru energie nucleară sustenabilă ( European Sustainable Nuclear Industrial Initiative ) în cadrul planului SET. Toate acestea includ activități din domeniul de aplicare al Programului-cadru (2012-2013) și pot garanta că acesta rămâne cât mai eficient și mai eficace posibil.

Se intensifică interacțiunile dintre SNETP, IGDTP și MELODI și alte forumuri ale părților interesate la nivelul Uniunii, cum ar fi Forumul European al Energiei Nucleare ( European Nuclear Energy Forum - ENEF) și Grupul european al autorităților de reglementare din domeniul securității nucleare ( European Nuclear Safety Regulators Group - ENSREG), iar acest proces va fi susținut pe cât posibil prin activitățile din Programul-cadru.

Programul-cadru Euratom (2012-2013) se caracterizează prin preocuparea esențială pentru promovarea unor niveluri ridicate de securitate. Programul-cadru va continua să sprijine inițiativele în sensul asigurării menținerii facilităților, a formării și a oportunităților de formare din Europa la un nivel corespunzător, ținând cont de orientările actuale ale programelor naționale și de interesul major al Uniunii în ansamblu. Această orientare, mai mult decât orice altceva, va asigura perpetuarea unei culturi adecvate a securității nucleare.

Activități

1. Depozitarea geologică

Activități de cercetare orientate către implementare cu privire la toate aspectele cheie nerezolvate în domeniul depozitării geologice a deșeurilor radioactive cu durată lungă de viață însoțite, după caz, de demonstrarea tehnologiilor și a aspectelor de securitate, precum și dezvoltarea unei viziuni europene comune asupra principalelor aspecte legate de gestionarea și eliminarea deșeurilor.

2. Sisteme de reactori

Cercetare în scopul sprijinirii exploatării în condiții de siguranță, eficiență și mai mare sustenabilitate a tuturor sistemelor de reactori pertinente (inclusiv a instalațiilor pentru ciclul combustibilului) aflate în uz sau în curs de dezvoltare în Europa, precum și investigarea unor aspecte de gestionare a deșeurilor legate de ciclul combustibilului, cum ar fi separarea și transmutarea.

3. Protecția împotriva radiațiilor

Cercetare, în particular privind riscurile la doze scăzute, utilizările medicale și gestionarea accidentelor în scopul de a se furniza o bază științifică pentru un sistem de protecție robust, echitabil și acceptabil din punct de vedere social care nu ar limita în mod nejustificat utilizarea benefică și pe scară largă a radiațiilor în medicină și în industrie.

4. Infrastructuri

Sprijin pentru utilizarea și pentru menținerea disponibilității infrastructurilor esențiale de cercetare în domeniile tematice prezentate mai sus și a cooperării dintre acestea.

5. Resurse umane și formare.

Sprijin pentru păstrarea și continuarea dezvoltării competențelor științifice și a capacităților umane pentru a se garanta disponibilitatea pe termen lung în sectorul nuclear a unor cercetători, ingineri și angajați calificați în mod corespunzător.

II. ACTIVITĂȚILE NUCLEARE ALE CENTRULUI COMUN DE CERCETARE (JRC)

Obiectiv

Programul specific al JRC în domeniul nuclear are ca scop îndeplinirea obligațiilor de cercetare și dezvoltare prevăzute de tratat și sprijinirea atât a Comisiei Europene, cât și a statelor membre în domeniul garanțiilor și al neproliferării, al gestionării deșeurilor, al securității instalațiilor nucleare și a ciclului de combustibil, al radioactivității în mediu și al protecției împotriva radiațiilor. JRC își va consolida în continuare rolul de punct de referință european pentru diseminarea informațiilor, formarea și educarea profesioniștilor și a tinerilor oameni de știință din domeniu.

Justificare

Energia nucleară va juca un rol strategic în mixul energetic al Uniunii pentru cel puțin încă o jumătate de secol, contribuind la atingerea obiectivului Uniunii privind emisiile de gaze cu efect de seră și la ameliorarea independenței, securității și diversității aprovizionării Uniunii cu energie. Acest lucru se poate realiza în condițiile asumării unor angajamente stricte cu privire la utilizarea responsabilă a energiei nucleare, avându-se în vedere aspectele de securitate și protecție fizică și radiologică.

Pentru realizarea acestui obiectiv, cunoștințele, aptitudinile și competențele trebuie să fie actualizate în permanență, pentru a se avea la dispoziție expertiza de ultimă oră, independentă și fiabilă, necesară în sprijinul politicilor Uniunii în domeniul securității reactorilor nucleari, al securității ciclului de combustibil, precum și al garanțiilor nucleare și protecției fizice și radiologice. Sprijinul orientat către client pentru politicile Uniunii exprimat în misiunea JRC va fi completat de asumarea unui rol proactiv în cadrul Spațiului European de Cercetare prin desfășurarea unor activități de cercetare de înaltă calitate în strânsă colaborare cu industria și cu alte organisme, precum și prin dezvoltarea de rețele cu instituții publice și private din statele membre.

Activități

1. Gestionarea deșeurilor nucleare și impactul asupra mediului - se va concentra asupra reducerii incertitudinilor și rezolvării chestiunilor rămase deschise în privința eliminării deșeurilor, în scopul elaborării de soluții eficace pentru gestionarea deșeurilor cu radioactivitate ridicată în direcția a două opțiuni majore (eliminare directă sau separare și transmutare). Totodată se vor desfășura activități menite să conducă la o mai bună înțelegere și modelare a caracteristicilor fizice și chimice și a proprietăților fundamentale ale actinidelor, precum și la o bază de date de înaltă acuratețe conținând date nucleare de referință pentru energia nucleară și pentru aplicații nenucleare (de exemplu aplicații medicale). În vederea extinderii efortului de protecție radiologică, se vor desfășura activități de cercetare menite să dezvolte în continuare modele de dispersie a radioizotopilor în mediu, cuplate cu teste de monitorizare a radioactivității în mediu, în sprijinul armonizării proceselor și sistemelor naționale de monitorizare.

2. Securitate nucleară – va contribui la implementarea cercetării privind ciclurile de combustibil noi și existente, securitatea reactorilor actuali din Uniune și securitatea noilor concepte inovatoare de reactori care pot îmbunătăți eficiența, securitatea și aspectele legate de control garanții ale ciclurilor inovatoare de combustibil, cu grad ridicat de ardere sau ale noilor tipuri de combustibili pentru generația viitoare de reactori Activitățile vor viza totodată definirea cerințelor de securitate, precum și a unor metode avansate de evaluare pentru sistemele de reactori noi și existente. Pe lângă acest lucru, JRC va consolida poziția Uniunii în lume prin coordonarea contribuției europene la inițiativa de cercetare Forumul Internațional Generația IV, domeniu în care are rolul de integrare și de diseminare a activităților de cercetare.

3. Protecția fizică și radiologică a materialelor nucleare – activitățile vor sprijini în continuare îndeplinirea angajamentelor Comunității, în particular în ceea ce privește dezvoltarea de metode de control al instalațiilor pentru ciclul de combustibil, implementarea Protocolului adițional, inclusiv eșantionarea de mediu și garanțiile integrate, prevenirea deturnării materialelor nucleare și radioactive asociate cu traficul ilegal de astfel de materiale, inclusiv criminalistica nucleară.

ANEXA II

SCHEME DE FINANȚARE

Sub rezerva normelor de participare stabilite pentru punerea în aplicare a Programului-cadru (2012-2013), Comunitatea va sprijini activitățile de cercetare și dezvoltare tehnologică, inclusiv activitățile de demonstrație în cadrul programelor specifice, printr-o serie de scheme de finanțare. Aceste scheme vor fi utilizate, fie individual, fie combinat, pentru a finanța diferite categorii de acțiuni aplicate prin Programul-cadru (2012-2013).

1. SCHEME DE FINANȚARE PENTRU DOMENIUL ENERGIEI DE FUZIUNE

În privința cercetării în domeniul energiei de fuziune, natura aparte a activităților impune măsuri specifice. Se va acorda sprijin financiar pentru activitățile desfășurate pe baza procedurilor stabilite în următoarele:

1.1. Contracte de asociere între Comisie și statele membre sau țări terțe asociate pe deplin sau între Comisie și entități din statele membre sau din țări terțe asociate pe deplin pentru execuția unei părți din programul comunitar de cercetare în domeniul fuziunii în conformitate cu articolul 10 din tratat.

1.2. Acordul european pentru dezvoltarea fuziunii, un acord multilateral încheiat între Comisie și organizații din state membre și țări terțe asociate sau acționând în numele acestora în scopul de a furniza, între altele, un cadru pentru continuarea cercetării în domeniul tehnologiilor de fuziune de către organizațiile asociate și industrie, utilizarea instalațiilor JET și contribuția europeană la cooperarea internațională.

1.3. Întreprinderea europeană comună pentru ITER, în temeiul articolelor 45-51 din tratat.

1.4. Acordurile internaționale de cooperare dintre Comunitate și țări terțe care vizează activități de cercetare și dezvoltare în domeniul energiei de fuziune, în special ITER și acordurile privind abordarea extinsă.

1.5. Orice alt acord multilateral încheiat între Comunitate și organizațiile asociate, în special Acordul privind mobilitatea personalului.

1.6. Acțiunile cu costuri partajate menite să promoveze și să contribuie la cercetarea în domeniul energiei de fuziune, împreună cu organisme din statele membre sau din țările terțe asociate la Programul-cadru (2012-2013) cu care nu există contracte de asociere.

În afara activităților menționate anterior, se vor putea realiza acțiuni de promovare și dezvoltare a resurselor umane, se vor putea acorda burse și vor putea fi lansate inițiative integrate privind infrastructurile și acțiuni specifice de sprijin, în special în scopul coordonării cercetării în domeniul energiei de fuziune, al realizării de studii pentru susținerea acestor activități și al sprijinirii publicațiilor, schimburilor de informații și acțiunilor de formare în scopul promovării transferului tehnologic.

2. SCHEME DE FINANȚARE ÎN ALTE DOMENII

Activitățile în alte domenii decât energia de fuziune desfășurate în temeiul Programului-cadru (2012-2013) vor fi finanțate printr-o serie de scheme de finanțare. Aceste scheme vor fi utilizate, fie individual, fie combinat, pentru a finanța diferite categorii de acțiuni aplicate prin Programul-cadru (2012-2013).

Deciziile privind programele specifice, programele de lucru și cererile de propuneri vor specifica, după caz:

- tipul (tipurile) de schemă (scheme) utilizate pentru finanțarea diferitelor categorii de acțiuni;

- categoriile de participanți (cum ar fi organizații de cercetare, universități, întreprinderi, autorități publice) care pot beneficia de acestea;

- tipurile de activități (cercetare, dezvoltare, demonstrație, formare, diseminare, transfer de cunoștințe și alte activități conexe) care pot fi finanțate.

Atunci când se pot utiliza diferite scheme de finanțare, programele de lucru pot specifica schema de finanțare care se utilizează pentru tema pentru care sunt solicitate propunerile.

Schemele de finanțare sunt următoarele:

(a) Pentru sprijinirea acțiunilor care sunt puse în aplicare în principal pe bază de cereri de propuneri:

1. Proiecte de colaborare

Sprijin pentru proiecte de cercetare desfășurate de consorții cu participanți din diferite țări, cu scopul de a dezvolta noi cunoștințe, noi tehnologii, produse sau resurse comune de cercetare. Mărimea, domeniul de aplicare și organizarea internă a proiectelor pot varia de la un domeniu la altul și de la o temă la alta. Se pot întâlni de la proiecte reprezentând acțiuni dedicate cercetării la scară mică sau medie la proiecte mari de integrare care mobilizează un volum semnificativ de resurse pentru atingerea obiectivului definit. Sprijinul pentru activitățile de formare și de dezvoltare a carierei cercetătorilor va fi inclus în programele de lucru aferente proiectelor.

2. Rețele de excelență

Sprijin pentru programe de cercetare comune implementate de un număr de organizații de cercetare care își integrează activitățile într-un domeniu dat, desfășurate de echipe de cercetare în cadrul unei cooperări pe termen lung. Implementarea acestor programe comune de cercetare va necesita angajamentul formal al unor astfel de organizații. Sprijinul pentru activitățile de formare și de dezvoltare a carierei cercetătorilor va fi inclus în programele de lucru aferente proiectelor.

3. Acțiuni de coordonare și sprijin

Sprijin pentru activitățile de coordonare sau auxiliare cercetării (colaborare în rețea, schimburi, acces transnațional la infrastructurile de cercetare, studii, conferințe, contribuții la construirea unor noi infrastructuri etc.) sau de promovare a dezvoltării resurselor umane (de exemplu, crearea de rețele și de scheme de formare). Aceste acțiuni vor putea fi aplicate, de asemenea, prin alte mijloace decât cererile de propuneri.

(b) În vederea sprijinirii acțiunilor implementate pe baza unor decizii ale Consiliului, în urma unei propuneri a Comisiei, Comunitatea va furniza sprijin financiar pentru inițiative de mare amploare cu finanțatori multipli, după cum urmează:

- contribuție financiară la implementarea întreprinderilor comune pe baza procedurilor și dispozițiilor articolelor 45-51 din tratat;

- contribuție financiară pentru dezvoltarea de noi infrastructuri de interes european.

Comunitatea va aplica schemele de finanțare în conformitate cu dispozițiile Regulamentului (Euratom) nr. XXXX/2011 privind normele de participare a întreprinderilor, centrelor de cercetare și universităților, cu instrumentele pertinente referitoare la ajutoarele de stat, în special cadrul privind ajutoarele de stat pentru cercetare și dezvoltare, precum și cu normele internaționale în domeniu. În conformitate cu acest cadru internațional, mărimea și forma participării financiare vor trebui examinate de la caz la caz, în special dacă este disponibilă finanțare din alte surse de finanțare publică, inclusiv din alte surse de finanțare UE, cum ar fi Banca Europeană de Investiții.

Pentru participanții la acțiuni indirecte desfășurate într-o regiune care a rămas în urmă în privința dezvoltării [regiuni de convergență în sensul articolului 5 din Regulamentul (CE) nr. 1083/2006 al Consiliului[20], inclusiv regiuni eligibile pentru finanțare din Fondurile structurale în cadrul obiectivelor de convergență, regiuni eligibile pentru finanțare din Fondul de coeziune și regiuni ultraperiferice], se va mobiliza o finanțare suplimentară din Fondurile structurale ori de câte ori va fi posibil și oportun.

3. ACȚIUNI DIRECTE – CENTRUL COMUN DE CERCETARE

Comunitatea va avea activități puse în aplicare de JRC, care sunt desemnate prin denumirea de „acțiuni directe”, în conformitate cu Decizia Consiliului privind programul specific de implementare a Programului-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013), care urmează să fie pus în aplicare prin acțiuni directe de către Centrul Comun de Cercetare.

FIȘĂ FINANCIARĂ LEGISLATIVĂ PENTRU PROPUNERI

1. CADRUL PROPUNERII/INIȚIATIVEI

1.1. Titlul propunerii/inițiativei

1.2. Domeniul (domeniile) de politică în cauză în structura ABM/ABB

1.3. Natura propunerii/inițiativei

1.4. Obiectiv(e)

1.5. Motivele propunerii/inițiativei

1.6. Durata acțiunii și a impactului financiar al acesteia

1.7. Modul (modurile) de gestionare preconizat(e)

2. MĂSURI DE GESTIONARE

2.1. Dispoziții în materie de monitorizare și raportare

2.2. Sistemul de gestionare și control

2.3. Măsuri de prevenire a fraudelor și a neregulilor

3. IMPLICAȚIA FINANCIARĂ ESTIMATĂ A PROPUNERII/INIȚIATIVEI

3.1. Rubrica (rubricile) din cadrul financiar multianual și linia bugetară (liniile bugetare) de cheltuieli afectată (afectate)

3.2. Impactul estimat asupra cheltuielilor

3.2.1. Sinteza impactului estimat asupra cheltuielilor

3.2.2. Impactul estimat asupra creditelor operaționale

3.2.3. Impactul estimat asupra creditelor cu caracter administrativ

3.2.4. Compatibilitatea cu actualul cadru financiar multianual

3.2.5. Participarea terților la finanțare

3.3. Impactul estimat asupra veniturilor

FIȘĂ FINANCIARĂ LEGISLATIVĂ PENTRU PROPUNERI

1. CADRUL PROPUNERII/INIȚIATIVEI

1.1. Titlul propunerii/inițiativei

Propunere de Decizie a Consiliului privind Programul-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013)

1.2. Domeniul (domeniile) de politică în cauză în structura ABM/ABB [21]

Cercetare (acțiuni indirecte) și cercetare directă (care urmează să fie desfășurată de Centrul Comun de Cercetare)

08 20 Euratom - fuziune

08 21 Euratom - Fisiune nucleară și protecția împotriva radiațiilor

08 22 04 Credite care provin din contribuții ale unor părți terțe pentru cercetare și dezvoltare tehnologică

08 01 Cheltuieli administrative – domeniul politic „Cercetare”

08 01 04 40 Întreprinderea comună europeană (F4E) – Cheltuieli de gestiune administrativă

08 01 05 01 Cheltuieli cu personalul de cercetare

08 01 05 02 Personal de cercetare extern

08 01 05 03 Alte cheltuieli de gestiune pentru cercetare

10 03 - Credite operaționale pentru cercetarea finanțată direct - Euratom

10 03 01 - Acțiuni în domeniul nuclear ale Centrului Comun de Cercetare (JRC)

10 03 02 - Credite care provin din contribuții ale unor părți terțe

10 01 - Cheltuieli administrative în domeniul de politică „Cercetare directă”

10 01 05 - Cheltuieli de sprijin pentru acțiunile din domeniul de politică „Cercetare directă”

10 01 05 01 - Cheltuieli cu personalul de cercetare

10 01 05 02 - Personal de cercetare extern

10 01 05 03 - Alte cheltuieli de gestiune pentru cercetare

1.3. Natura propunerii/inițiativei

( Propunerea/inițiativa se referă la o acțiune nouă

( Propunerea/inițiativa se referă la o acțiune nouă ca urmare a unui proiect-pilot/a unei acțiuni pregătitoare[22]

X Propunerea/inițiativa se referă la prelungirea unei acțiuni existente

( Propunerea/inițiativa se referă la o acțiune reorientată spre o acțiune nouă

1.4. Obiective

1.4.1. Obiectiv(e) strategic(e) multianual(e) al(e) Comisiei vizat(e) de propunere/inițiativă

Programul-cadru Euratom este una dintre pietrele de temelie ale politicii europene de cercetare în domeniul energiei și ale strategiei UE 2020, în special pentru inițiativa emblematică „O Uniune a inovării”. Programul-cadru Euratom crește concurența pentru excelența științifică și sprijină inovarea în domeniul energiei nucleare, pentru a aborda provocările energeticii și ale schimbărilor climatice. Propunerea actuală tratează în detaliu perioada 2012-2013, dar activitățile rămân pe deplin consecvente cu reperele cheie de dezvoltare tehnologică în domeniul nuclear în următorii zece ani, astfel cum sunt stabilite în Planul strategic european privind tehnologiile energetice (Planul SET).

1.4.2. Obiectiv(e) specific(e) și activitatea (activitățile) ABM/ABB în cauză

Obiectivul specific nr. 1 Dezvoltarea bazei de cunoștințe pentru ITER și realizarea ITER ca principalul pas înainte în direcția creării de prototipuri de reactori pentru centralele electrice care să fie siguri, durabili, ecologici și viabili din punct de vedere economic.

Obiectivul specific nr. 2 Obiectivele acestei priorități tematice sunt să se stabilească o bază științifică și tehnică solidă pentru a accelera evoluțiile practice în direcția unei gestionări mai sigure a deșeurilor radioactive cu durată lungă de viață, pentru a spori în special securitatea, eficiența utilizării resurselor și rentabilitatea energiei nucleare și a asigura un sistem robust și acceptabil din punct de vedere social pentru protejarea oamenilor și a mediului împotriva efectelor radiației ionizante.

Obiectivul specific nr. 3 Programul are ca scop îndeplinirea obligațiilor de cercetare și dezvoltare prevăzute de tratat și sprijinirea atât a Comisiei Europene, cât și a statelor membre în domeniul garanțiilor și al neproliferării, al gestionării deșeurilor, al securității instalațiilor nucleare și a ciclului de combustibil, al radioactivității în mediu și al protecției împotriva radiațiilor. JRC își va consolida în continuare rolul de punct de referință european pentru diseminarea informațiilor, formarea și educarea profesioniștilor și a tinerilor oameni de știință din domeniu.

1.4.3. Rezultatul (rezultatele) și impactul preconizat(e)

Programul-cadru Euratom (2012-2013) propus va avea următoarele impacturi:

Euratom - Fisiunea nucleară și protecția împotriva radiațiilor: Se poate preconiza că impactul se va face simțit în multe domenii, inclusiv în ceea ce privește avansarea exploatării mai sigure și mai sustenabile a energiei nucleare, realizarea în continuare de pași semnificativi în direcția implementării în condiții de siguranță a depozitării geologice a deșeurilor nucleare cu activitate ridicată și cu durată lungă de viață și asigurarea reglementării mai solide a practicilor industriale și medicale care utilizează radiații ionizante.

Euratom – Fuziune: Construirea și exploatarea ITER este un proiect pe termen lung și va da rezultate în următorii câțiva zeci de ani. Construirea și exploatarea cu succes a ITER, însoțite de un program de cercetare și dezvoltare corespunzător, vor duce la posibilitatea construirii unui reactor de fuziune demonstrativ.

Acțiunile directe desfășurate de JRC: JRC va îndeplini obligațiile de cercetare și dezvoltare prevăzute de tratat și va sprijini atât Comisia Europeană, cât și statele membre în domeniul garanțiilor și al neproliferării, al gestionării deșeurilor, al securității instalațiilor nucleare și a ciclului de combustibil, al radioactivității în mediu și al protecției împotriva radiațiilor. Totodată, JRC va menține cel mai înalt grad de înțelegere a fenomenelor cheie și, în special, se va acorda o atenție deosebită sprijinului pentru educarea și formarea actualilor și viitorilor oameni de știință și ingineri.

1.4.4. Indicatori de rezultat și de impact

Euratom – Fuziune:

Construirea ITER: numărul de etape realizate de întreprinderea comună „Fuziune pentru energie” (F4E).

Instalația JET: numărul de publicații științifice referitoare la JET

Activități coordonate în cadrul AEDF: finalizarea elementelor livrabile conform acordurilor de sarcini ( task agreements ) ale AEDF, numărul de cercetători și ingineri în domeniul fuziunii care au beneficiat de formare pentru necesitățile ITER și ale programului de cercetare și dezvoltare în domeniul fuziunii.

Acordul de mobilitate: nivelul de mobilitate al cercetătorilor care lucrează în domeniul cercetării de fuziune.

Euratom - Fisiune nucleară și protecție împotriva radiațiilor

Procentul de propuneri de proiect care: (i) au îndeplinit criteriile de excelență științifică și/sau tehnologică, (ii) și-au realizat țelurile și obiectivele de ordin tehnic, depășind chiar așteptările, (iii) au îndeplinit criteriul diseminării și utilizării rezultatelor proiectului, (iv) au dovedit că vor produce un impact semnificativ la nivel științific, tehnic, comercial, social sau de mediu.

1.5. Motivele propunerii/inițiativei

1.5.1. Cerință (cerințe) de îndeplinit pe termen scurt sau lung

Programul-cadru al Euratom propus va aborda diferite provocări științifice și tehnologice, în vederea îndeplinirii obiectivelor pe termen scurt și lung ale Planului SET. Pentru detalii suplimentare, vă rugăm să consultați evaluarea ex ante .

1.5.2. Valoarea adăugată a implicării UE

Valoarea adăugată a implicării Euratom în cercetarea nucleară este legată de efecte transfrontaliere și economii de scară. Unele activități de cercetare nucleară sunt de o asemenea magnitudine încât puține state membre ar putea pune la dispoziție resursele și expertiza necesare. Proiectele Euratom în domeniul fisiunii, al fuziunii și al protecției împotriva radiațiilor oferă „masă critică”, scăzând riscul comercial și stimulând investițiile private. Acțiunile Euratom contribuie la transferul de competențe și cunoștințe peste hotare, sporind capacitățile, calitatea și concurența în domeniul cercetării și dezvoltării și îmbunătățind capacitățile umane prin formare, mobilitate și dezvoltarea carierei. Pentru detalii suplimentare, vă rugăm să consultați evaluarea ex ante .

1.5.3. Concluzii trase din experiențe anterioare similare

Cel de-al șaptelea Program-cadru al Euratom, aflat în vigoare în prezent, a făcut obiectul unei evaluări intermediare realizate de un grup de experți independenți. Pentru detalii suplimentare, vă rugăm să consultați evaluarea ex ante .

1.5.4. Coerența și posibila sinergie cu alte instrumente relevante

Programul-cadru propus corespunde obiectivelor Planului SET și celor ale strategiei UE pentru 2020. Pentru detalii suplimentare, vă rugăm să consultați evaluarea ex ante și expunerea de motive.

1.6. Durata acțiunii și a impactului financiar al acesteia

X Propunere/inițiativă cu durată limitată

- X Propunere/inițiativă în vigoare de la [1/1]2012 până la [31/12]2013

- X Impact financiar din 2012 până în 2022 (sfârșitul estimat al proiectelor)

1.7. Tipul (tipurile) de gestiune preconizat(e) [23]

X Gestionare directă centralizată de către Comisie

X Gestiune centralizată indirectă , prin delegarea sarcinilor de implementare către:

- ( agenții executive

- X organisme instituite de Comunități[24]

- ( organisme publice naționale/organisme cu misiune de serviciu public

- ( persoane cărora li se încredințează implementarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar

2. MĂSURI DE GESTIONARE

2.1. Dispoziții în materie de monitorizare și raportare

Comisia va monitoriza continuu și sistematic implementarea Programului-cadru Euratom și a programelor sale specifice și va raporta și disemina în mod periodic rezultatele acestei monitorizări. După finalizarea Programului-cadru și a programelor sale specifice, Comisia va lansa, cel târziu la doi ani de la finalizarea acestuia (2015), o evaluare externă de către experți independenți a justificării, implementării și realizărilor programului.

2.2. Sistemul de gestionare și control

2.2.1. Riscul (riscurile) identificat(e)

În concordanță cu cerințele Comisiei, în fiecare an se realizează un exercițiu de evaluare a riscurilor, pentru identificarea riscurilor și propunerea de măsuri corective. Riscurile identificate, măsurile corective și calendarul orientativ sunt încorporate în planul de management al Comisiei.

2.2.2. Metoda (metodele) de control prevăzută (prevăzute)

Se aplică mai multe metode de control, așa cum a fost cazul de-a lungul întregii perioade a celui de-al șaptelea Program-cadru al Euratom (2009-2011), inclusiv măsuri de control ex ante și verificări ex post bianuale prin sondaj în cadrul sistemului de control intern. Mai mult, obligativitatea certificatelor de audit și a realizării în mod regulat a unor audituri externe independente contribuie la asigurarea unei gestiuni financiare solide, inclusiv la regularitatea și legalitatea tranzacțiilor realizate.

2.3. Măsuri de prevenire a fraudelor și a neregulilor

Se vor lua în continuare măsuri corespunzătoare de prevenire a neregulilor și fraudelor și se vor face demersurile necesare pentru recuperarea fondurilor pierdute, plătite necuvenit sau utilizate incorect, în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene, Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului financiar, Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene, Regulamentul (CE, Euratom) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri și Regulamentul (CE) nr. 1037/1999 al Parlamentului European și al Consiliului privind investigațiile efectuate de Oficiul European de Lupta Antifraudă (OLAF).

3. IMPLICAȚIA FINANCIARĂ ESTIMATĂ A PROPUNERII/INIȚIATIVEI

3.1. Rubrica (rubricile) din cadrul financiar multianual și linia bugetară (liniile bugetare) de cheltuieli afectată (afectate)

- Linii bugetare de cheltuieli existente

În ordinea rubricilor și a liniilor bugetare din cadrul financiar multianual.

Rubrica din cadrul financiar multianual | Linia bugetară | Tipul cheltuială | Contribuție |

Numărul [Descriere………………………...……….] | CD/CND ([25]) | din partea țărilor AELS[26] | din partea țărilor candidate[27] | din partea țărilor terțe | în sensul articolului 18 alineatul (1) litera (aa) din Regulamentul financiar |

1 a | 08 20 Euratom – energie de fuziune 08 21 Euratom - Fisiune nucleară și protecția împotriva radiațiilor 08 22 04 Credite care provin din contribuții ale unor părți terțe pentru cercetare și dezvoltare tehnologică 10 03 Cercetare finanțată direct - Euratom 10 03 01 Acțiuni în domeniul nuclear ale Centrului Comun de Cercetare (JRC) 10 03 02 Credite care provin din contribuții ale unor părți terțe | CD | NU | DA/NU* | DA | DA |

08 01 Cheltuieli administrative - cercetare 08 01 04 40 Întreprinderea comună europeană pentru ITER (F4E) – gestiune administrativă 08 01 05 01 Cheltuieli cu personalul de cercetare 08 01 05 02 Personal de cercetare extern 08 01 05 03 Alte cheltuieli de gestiune pentru cercetare 10 01 Cheltuieli administrative în domeniul de politică „Cercetare directă” 10 01 05 Cheltuieli de sprijin pentru acțiunile din domeniul de politică „Cercetare directă” 10 01 05 01 Cheltuieli cu personalul de cercetare 10 01 05 02 Personal de cercetare extern 10 01 05 03 Alte cheltuieli de gestiune pentru cercetare | CND | NU | DA/NU* | DA | NU |

* sunt în curs de desfășurare discuții cu Turcia în legătură cu cercetarea în domeniul nuclear.

- Noi linii bugetare solicitate

Nu se aplică.

3.2. Impactul estimat asupra cheltuielilor

3.2.1. Sinteza impactului estimat asupra cheltuielilor milioane EUR (cu 3 zecimale)

Rubrica din cadrul financiar multianual: | 1 a | Competitivitate pentru creștere și ocuparea forței de muncă |

Cercetare indirectă | Anul | Anul | Anul | TOTAL |

( Credite operaționale | 2012 | 2013 | ≥ 2014 |

Numărul liniei bugetare: 08 2x total | Angajamente | (1) | 1 183,379 | 992,804 | 0 | 2 176,183 |

Plăți | (2) | 436,422 | 898,164 | 841,597 | 2 176,183 |

Numărul liniei bugetare: 08 20 Numărul liniei bugetare: 08 21 | Angajamente | (1) | 1 129,274 | 936,965 | 0 | 2 066,239 |

Plăți | (2) | 401,822 | 863,164 | 801,253 | 2 066,239 |

Angajamente | (1) | 54,105 | 55,839 | 0 | 109,944 |

Plăți | (2) | 34,600 | 35,000 | 40,344 | 109,944 |

Credite cu caracter administrativ finanțate din bugetul programelor specifice[28] 08 01 xx xx total 08 01 04 40 Întreprinderea comună europeană (F4E) 08 01 05 01 Cheltuieli cu personalul de cercetare 08 01 05 02 Personal de cercetare extern 08 01 05 03 Alte cheltuieli de gestiune - Cercetare | 74,054 39,000 23,456 1,637 9,961 | 76,817 39,780 25,230 1,555 10,252 | 0 | 150,871 |

Numărul liniei bugetare: 08 01 | (3) | 74,054 | 76,817 | 150,871 |

TOTAL credite pentru DG Cercetare și inovare | Angajamente | =1+1a +3 | 1 257,433 | 1 069,621 | 0 | 2 327,054 |

Plăți | =2+2a+3 | 510,476 | 974,981 | 841,597 | 2 372,054 |

( TOTAL credite operaționale | Angajamente | (4) | 1 183,379 | 992,804 | 2 176,183 |

Plăți | (5) | 436,422 | 898,164 | 841,597 | 2 176,183 |

( TOTAL credite cu caracter administrativ finanțate din bugetul programelor specifice | (6) | 74,054 | 76,817 | 0 | 150,871 |

TOTAL credite în cadrul RUBRICII 1 a din cadrul financiar multianual | Angajamente | =4+ 6 | 1 257,433 | 1 069,621 | 0 | 2 327,054 |

Plăți | =5+ 6 | 510,476 | 974,981 | 841,597 | 2 327,054 |

În cazul în care propunerea/inițiativa afectează mai multe rubrici:

( TOTAL credite operaționale | Angajamente | (4) |

Plăți | (5) |

( TOTAL credite cu caracter administrativ finanțate din bugetul programelor specifice | (6) |

TOTAL credite în cadrul RUBRICILOR 1 - 4 din cadrul financiar multianual (suma de referință) | Angajamente | =4+ 6 |

Plăți | =5+ 6 |

Rubrica din cadrul financiar multianual: | 5 | „Cheltuieli administrative” |

milioane EUR (cu 3 zecimale)

Anul 2012 | Anul 2013 | TOTAL |

DG: Cercetare și inovare / cercetare directă |

( Resurse umane | 0 | 0 | 0 |

( Alte cheltuieli administrative | 0 | 0 | 0 |

TOTAL DG <….> | Credite | 0 | 0 | 0 |

TOTAL credite în cadrul RUBRICII 5 din cadrul financiar multianual | (Total angajamente = Total plăți) | 0 | 0 | 0 |

milioane EUR (cu 3 zecimale)

Anul 2012 | Anul 2013 | Anul ≥ 2014 | TOTAL |

TOTAL credite în cadrul RUBRICILOR 1 - 5 din cadrul financiar multianual | Angajamente | 0 | 0 | 0 | 0 |

Plăți | 0 | 0 | 0 | 0 |

Sinteza impactului estimat asupra cheltuielilor milioane EUR (cu 3 zecimale)

Rubrica din cadrul financiar multianual: | 1 a | Competitivitate pentru creștere și ocuparea forței de muncă |

Cercetare directă | Anul | Anul | Anul | TOTAL |

( Credite operaționale | 2012 | 2013 | ≥ 2014 |

Numărul liniei bugetare: 10.03 | Angajamente | (1a) | 9,895 | 10,252 | 0 | 20,147 |

Plăți | (2a) | 4,650 | 8,972 | 6,525 | 20,147 |

Numărul liniei bugetare: 10.03.01 | Angajamente | (1a) | 9,895 | 10,252 | 0 | 20,147 |

Plăți | (2a) | 4,650 | 8,972 | 6,525 | 20,147 |

Credite cu caracter administrativ finanțate din bugetul programelor specifice[29] 10 01 05 10 01 05 01 10 01 05 02 10 01 05 03 | 104,648 57,444 10,577 36,627 | 108,421 59,515 10,958 37,948 | 0 0 0 0 | 213,069 116,959 21,536 74,574 |

TOTAL credite pentru DG Cercetare și inovare / Cercetare directă | Angajamente | =1+1a +3 | 114,543 | 118,673 | 0 | 233,216 |

Plăți | =2+2a+3 | 109,298 | 117,393 | 6,525 | 233,216 |

( TOTAL credite operaționale | Angajamente | (4) | 9,895 | 10,252 | 0 | 20,147 |

Plăți | (5) | 4,650 | 8,972 | 6,525 | 20,147 |

( TOTAL credite cu caracter administrativ finanțate din bugetul programelor specifice | (6) | 104,648 | 108,421 | 0 | 213,069 |

TOTAL credite în cadrul RUBRICII 1 a din cadrul financiar multianual | Angajamente | =4+ 6 | 114,543 | 118,673 | 0 | 233,216 |

Plăți | =5+ 6 | 109,298 | 117,393 | 6,525 | 233,216 |

În cazul în care propunerea/inițiativa afectează mai multe rubrici:

( TOTAL credite operaționale | Angajamente | (4) |

Plăți | (5) |

( TOTAL credite cu caracter administrativ finanțate din bugetul programelor specifice | (6) |

TOTAL credite în cadrul RUBRICILOR 1 - 4 din cadrul financiar multianual (suma de referință) | Angajamente | =4+ 6 |

Plăți | =5+ 6 |

Rubrica din cadrul financiar multianual: | 5 | „Cheltuieli administrative” |

milioane EUR (cu 3 zecimale)

Anul 2012 | Anul 2013 | TOTAL |

DG: Cercetare / Cercetare directă |

( Resurse umane | 0 | 0 | 0 |

( Alte cheltuieli administrative | 0 | 0 | 0 |

TOTAL DG <….> | Credite | 0 | 0 | 0 |

TOTAL credite în cadrul RUBRICII 5 din cadrul financiar multianual | (Total angajamente = Total plăți) |

milioane EUR (cu 3 zecimale)

Anul 2012 | Anul 2013 | Anul ≥ 2014 | TOTAL |

TOTAL credite în cadrul RUBRICILOR 1 - 5 din cadrul financiar multianual | Angajamente | 114,543 | 118,673 | 0 | 233,216 |

Plăți | 109,298 | 117,393 | 6,525 | 233,216 |

Sinteza impactului estimat asupra cheltuielilor milioane EUR (cu 3 zecimale)

Rubrica din cadrul financiar multianual: | 1 a | Competitivitate pentru creștere și ocuparea forței de muncă |

Rezumat Cercetare indirectă / Cercetare directă | Anul | Anul | Anul | TOTAL |

( Credite operaționale | 2012 | 2013 | ≥ 2014 |

Numărul liniei bugetare: 08 20/08 21 | Angajamente | (1) | 1 183,379 | 992,804 | 0 | 2 176,183 |

Plăți | (2) | 436,422 | 898,164 | 841,597 | 2 176,183 |

Numărul liniei bugetare: 10.03 | Angajamente | (1a) | 9,895 | 10,252 | 0 | 20,147 |

Plăți | (2a) | 4,650 | 8,972 | 6,525 | 20,147 |

Credite cu caracter administrativ finanțate din bugetul programelor specifice[30] 08 01 xx 10 01 xx | 74,054 104,648 | 76,817 108,421 | 0 0 | 150,871 213,069 |

Numărul liniei bugetare: 08 01 xx / 10 01 05 | (3) | 178,702 | 185,238 | 0 | 363,940 |

TOTAL credite pentru DG Cercetare și inovare / Cercetare directă | Angajamente | =1+1a +3 | 1 371,976 | 1 188,294 | 0 | 2 560,270 |

Plăți | =2+2a+3 | 619,774 | 1 092,374 | 848,122 | 2 560,270 |

( TOTAL credite operaționale | Angajamente | (4) | 1 193,274 | 1 003,056 | 0 | 2 196,330 |

Plăți | (5) | 441,072 | 907,136 | 848,122 | 2 196,330 |

( TOTAL credite cu caracter administrativ finanțate din bugetul programelor specifice | (6) | 178,702 | 185,238 | 0 | 363,940 |

TOTAL credite în cadrul RUBRICII 1 a din cadrul financiar multianual | Angajamente | =4+ 6 | 1 371,976 | 1 188,294 | 0 | 2 560,270 |

Plăți | =5+ 6 | 619,774 | 1,092,374 | 848,122 | 2 560,270 |

În cazul în care propunerea/inițiativa afectează mai multe rubrici:

( TOTAL credite operaționale | Angajamente | (4) |

Plăți | (5) |

( TOTAL credite cu caracter administrativ finanțate din bugetul programelor specifice | (6) |

TOTAL credite în cadrul RUBRICILOR 1 - 4 din cadrul financiar multianual (suma de referință) | Angajamente | =4+ 6 |

Plăți | =5+ 6 |

Rubrica din cadrul financiar multianual: | 5 | „Cheltuieli administrative” |

milioane EUR (cu 3 zecimale)

Anul 2012 | Anul 2013 | TOTAL |

DG: Cercetare / Cercetare directă |

( Resurse umane |

( Alte cheltuieli administrative |

TOTAL DG <….> | Credite |

TOTAL credite în cadrul RUBRICII 5 din cadrul financiar multianual | (Total angajamente = Total plăți) |

milioane EUR (cu 3 zecimale)

Anul 2012 | Anul 2013 | Anul ≥ 2014 | TOTAL |

TOTAL credite în cadrul RUBRICILOR 1 - 5 din cadrul financiar multianual | Angajamente | 1 371,976 | 1 188,294 | 0 | 2 560,270 |

Plăți | 619,774 | 1 092,374 | 848,122 | 2 560,270 |

3.2.2. Impactul estimat asupra creditelor operaționale

- ( Propunerea/inițiativa nu implică utilizarea de credite operaționale

- X Propunerea/inițiativa implică utilizarea de credite operaționale, conform explicațiilor de mai jos:

Credite de angajament în milioane EUR (cu 3 zecimale)

Obiectivele și realizările ( | Anul 2012 | Anul 2013 | TOTAL |

REALIZĂRI |

Tipul realizării[31] | Costul mediu al realizării | Numărul de realizări | Cost | Numărul de realizări | Cost | Număr total de realizări | Total cost |

OBIECTIVUL SPECIFIC nr. 1[32]… |

OBIECTIVUL SPECIFIC NR. 2… |

COSTUL TOTAL | 1 193,274 | 1 003,056 | 2 196,330 |

(*) (*) numărul estimat de realizări

(**) de obicei, „realizarea” unui grant pentru cercetare este un raport care descrie faptele, constatările și rezultatele. Realizarea proiectului ITER va fi reprezentată de rapoartele de activitate anuale furnizate de F4E (Agenția din Barcelona).Costurile medii nu sunt indicate. Aceste informații nu ar fi utile, date fiind sumele aflate în joc în proiectele în curs (ITER).

(***) Tipul realizării: Produse și servicii pentru factori de decizie ai UE. Costul mediu al realizării : Costul fiecărei realizări poate varia foarte mult. De exemplu, un element livrabil de rutină (cum ar fi un buletin periodic de prognoză agricolă) nu poate fi comparat cu raportul final al unui studiu de mari dimensiuni și, poate, costisitor, în cazul căruia este posibil ca un volum considerabil de credite să fi dus la producerea unui singur document. Ambele sunt pertinente și utile, dar servesc unor scopuri foarte diferite. Costul mediu indicat reprezintă doar un calcul matematic care împarte bugetul la numărul estimat de realizări.

3.2.3. Impactul estimat asupra creditelor cu caracter administrativ

3.2.3.1. Rezumat

- ( Propunerea/inițiativa nu implică utilizarea de credite administrative

- X Propunerea/inițiativa implică utilizarea de credite administrative, conform explicațiilor de mai jos:

milioane EUR (cu 3 zecimale)

Anul 2012 - N [33] | Anul 2013 - N+1 | TOTAL |

RUBRICA 5 din cadrul financiar multianual |

Resurse umane |

Alte cheltuieli administrative |

Subtotal RUBRICA 5 din cadrul financiar multianual |

În afara RUBRICII 5 din cadrul financiar multianual[34] | Cercetare indirectă | Cercetare directă | Cercetare indirectă | Cercetare directă | Cercetare indirectă | Cercetare directă |

Resurse umane | 58,863 | 68,021 | 61,230 | 70,474 | 120,093 | 138,495 |

Alte cheltuieli de natură administrativă | 15,191 | 36,627 | 15,587 | 37,947 | 30,778 | 74,574 |

Subtotal în afara RUBRICII 5 din cadrul financiar multianual | 74,054 | 104,648 | 76,817 | 108,421 | 150,871 | 213,069 |

TOTAL | 178,702 | 185,238 | 363,940 |

3.2.3.2. Necesarul de resurse umane estimat

- ( Propunerea/inițiativa nu implică utilizarea de resurse umane

- X Propunerea/inițiativa implică utilizarea de resurse umane, conform explicațiilor de mai jos:

Estimarea trebuie exprimată în valoare întreagă (sau cel mult cu o zecimală)

Anul 2012 - N | Anul 2013 - N+1 |

( Posturi din schema de personal (funcționari și agenți temporari) |

X 01 01 01 (la sediu și în birourile de reprezentare ale Comisiei) |

xx 01 01 02 (în delegații) |

08 01 05 01 (cercetare indirectă) | 190 | 190 |

10 01 05 01 (cercetare directă) | 566 | 566 |

( Personal extern (în echivalent normă întreagă: ENI)[35] |

XX 01 02 01 (AC, INT, END din „pachetul global”) |

XX 01 02 02 (AC, AL, END, INT și JED în delegații) |

08 01 04 40 [36] | - la sediu[37] |

- în delegații (F4E – agenția din Barcelona, ITER): - funcționari și agenți temporari - AC GFI-IV - END | 262 150 10 | 262 150 10 |

08 01 05 02 (AC, INT, END– cercetare indirectă) | 40 | 40 |

10 01 05 02 (AC, INT, END – cercetare directă) | 166 | 166 |

Alte linii bugetare (a se preciza) |

TOTAL | 1 384 | 1 384 |

XX este domeniul de politică sau titlul din buget vizat.

Necesarul de resurse umane va fi acoperit de efectivul de personal al direcției generale alocat deja gestionării acțiunii și/sau redistribuit intern în cadrul direcției generale, completat, dacă este necesar, de resurse suplimentare care ar putea fi alocate direcției generale care gestionează acțiunea în cadrul procedurii de alocare anuală și ținând cont de constrângerile bugetare.

Descrierea sarcinilor care trebuie efectuate:

Funcționari și agenți temporari | Sarcini derivate din programul specific de cercetare nucleară, legate în special de gestionarea deșeurilor nucleare, securitatea nucleară, garanțiile nucleare și protecția fizică și radiologică. |

Personal extern |

3.2.4. Compatibilitatea cu actualul cadru financiar multianual

- ( Propunerea/inițiativa este compatibilă cu cadrul financiar multianual actual.

- X Propunerea/inițiativa necesită o reprogramare a rubricii corespunzătoare din cadrul financiar multianual.

Propunerile pentru Programul-cadru al Euratom (2012-2013) stabilesc cadrul general pentru activitățile de cercetare în domeniul nuclear, precum și bugetul corespunzător. Proiectul de buget prevăzut inițial pentru cercetarea nucleară în cadrul financiar multianual pentru perioada 2007-2013 este însă insuficient din cauza creșterii substanțiale a costurilor proiectului ITER. Comisia propune ca procesul legislativ privind propunerile pentru Programul-cadru al Euratom (2012-2013) să se desfășoare în paralel cu discuția în curs privind bugetul ITER, precum și cu procedura bugetară pe anul 2012. Acordul asupra finanțării suplimentare prin redistribuirea între rubricile bugetare și în cadrul rubricii bugetare (conform tabelului următor) va permite adoptarea rapidă a programului de cercetare Euratom în 2011.

Transfer între rubricile bugetare (milioane EUR) | Redistribuirea în interiorul rubricii 1A (milioane EUR) | Total |

2012 | 650 | 100 | 750 |

2013 | 190 | 360 | 550 |

Total | 840 | 460 | 1300 |

- ( Propunerea/inițiativa necesită utilizarea instrumentului de flexibilitate sau revizuirea cadrului financiar multianual[38].

Nu se aplică.

3.2.5. Participarea terților la finanțare

- Propunerea/inițiativa nu prevede cofinanțare din partea terților

- X Propunerea/inițiativa prevede cofinanțare, estimată în cele ce urmează:

Credite în milioane EUR (cu 3 zecimale)

Anul 2012 | Anul 2013 |

A se preciza organismul care asigură cofinanțarea | Țări terțe asociate la program |

TOTAL credite cofinanțate | pm |

*Contribuțiile terților nu sunt încă stabilite, acestea vor fi adăugate ulterior.

3.3. Impactul estimat asupra veniturilor

- ( Propunerea/inițiativa nu are impact financiar asupra veniturilor.

- X Propunerea/inițiativa are următorul impact financiar:

- ( asupra resurselor proprii

- X asupra veniturilor diverse

milioane EUR (cu 3 zecimale)

Linia bugetară de venituri: | Credite disponibile pentru exercițiul bugetar în curs | Impactul propunerii/inițiativei[39] |

Anul 2012 | Anul 2013 |

Articolul 6011* Articolul 6012* Articolul 6013 Articolul 6031** | pm pm pm pm | pm pm pm pm |

* Acordurile cu privire la contribuția elvețiană, precum și la contribuția la Fondul comun pentru JET nu sunt încă finalizate. Sunt în curs de desfășurare discuții cu Turcia în legătură cu cercetarea în domeniul nuclear.

Pentru veniturile diverse alocate, a se preciza linia bugetară (liniile bugetare) de cheltuieli afectată (afectate).

08 22 04 Credite provenite din contribuțiile unor terți (care nu fac parte din Spațiul Economic European) la cercetarea și dezvoltarea tehnologică

10 03 02 Credite care provin din contribuții ale unor terți

A se preciza metoda de calcul a impactului asupra veniturilor.

Unele state asociate pot contribui la o finanțare suplimentară a programului-cadru prin acorduri de asociere. Metoda de calcul a fost convenită în cadrul acestor acorduri de asociere și nu este neapărat aceeași în toate acordurile. În mare parte, calculele se bazează pe o comparație între PIB-ul statului asociat și PIB-ul statelor membre, acest procent fiind aplicat la întregul buget operațional.

[1] Comunicarea Comisiei „Situația ITER și posibilități de evoluție”, COM(2010)226, SEC(2010)571.

[2] Propunere de Decizie a Parlamentului European și a Consiliului de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a răspunde nevoilor de finanțare suplimentare ale proiectului ITER, COM(2010) 403.

[3] Proiect de Decizie a Parlamentului European și a Consiliului de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a răspunde nevoilor de finanțare suplimentare ale proiectului ITER, COM(2010) 403.

[4] www.snetp.eu

[5] www.igdtp.eu

[6] www.melodi-online.eu

[7] Aviz emis la XXX.

[8] JO C XXX.

[9] COM(2010) 2020 final.

[10] JO L 460, 30.12.2006, p. 60.

[11] COM(2010) 546 final.

[12] COM(2007) 723 final.

[13] JO L 358,16.12.2006, p. 62

[14] JO L 90, 30.3.2007, p. 58.

[15] JO C 139, 14.6.2006, p. 1. [COMENTARII:] a se actualiza dacă și când se adoptă noul acord cadru.

[16] COM(2009)143

[17] JO L 312, 23.12.1995, p. 1.

[18] JO L 292, 15.11.1996, p. 2.

[19] JO L 136, 31.5.1999, p. 8.

[20] JO L 210, 31.7.2006, p. 25 ...

[21] ABM: gestionare pe activități – ABB: stabilirea bugetului pe activități.

[22] Astfel cum sunt menționate la articolul 49 alineatul (6) litera (a) sau (b) din Regulamentul financiar.

[23] Explicațiile privind modalitățile de gestionare, precum și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html

[24] Astfel cum sunt menționate la articolul 185 din Regulamentul financiar.

[25] CD = credite diferențiate / CND = credite nediferențiate.

[26] AELS: Asociația Europeană a Liberului Schimb.

[27] Țările candidate și, după caz, țările potențial candidate din Balcanii de Vest.

[28] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

[29] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

[30] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

[31] Realizările se referă la produse și servicii care urmează a fi furnizate (de ex.: numărul de schimburi de studenți finanțate, numărul de km de drumuri construite etc.).

[32] Conform descrierii din secțiunea 1.4.2. „Obiectiv(e) specific(e)…”

[33] Anul N este anul în care începe aplicarea propunerii/inițiativei.

[34] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

[35] AC = agent contractual; INT = personal interimar („Intérimaire”); JED = „Jeune Expert en Délégation” (expert tânăr în delegații); AL= agent local; END= expert național detașat.

[36] În cadrul plafonului pentru personalul extern din creditele operaționale (fostele linii „BA”).

[37] În esență pentru Fonduri structurale, Fondul european agricol pentru dezvoltare rurală (FEADR) și Fondul european pentru pescuit (FEP).

[38] A se vedea punctele 19 și 24 din Acordul interinstituțional.

[39] În ceea ce privește resursele proprii tradiționale (taxele vamale, cotizațiile pentru zahăr), sumele indicate trebuie să fie sume nete, și anume sumele brute după deducerea a 25% pentru costuri de colectare.